Magnus Gullerud

Magnus Gullerud (født 13. november 1991) er en norsk håndballspiller, som spiller for Kolstad Håndball. Han spilte på Norges lag som tok sølv i VM 2017 og i VM 2019 og bronse i EM 2020.

Karriere

Klubb 
Gullerud begynte å spille håndball for Skarnes Håndball, og signerte senere for Elverum Håndball. Strekspilleren var i utgangspunktet amatør i Elverum, og signerte først proffkontrakt i 2009. Med Elverum vant han Norgesmesterskapet i 2013. Med utviklingen Gullerud hadde i Elverum ble flere europeiske klubber oppmerksom på strekspilleren. Til tross for råd fra sin klubbtrener Christian Berge, om å flytte til den tyske Bundesligaen, undertegnet Gullerud i 2013 en kontrakt med den danske klubben SønderjyskE i danske Herre Håndbold Ligaen der han spilte til 2016.

Deretter gikk ferden videre til den tyske Bundesliga. Der spilte han for GWD-Minden frem til 2020, hvor han skiftet til sin daværende klubb SC Magdeburg.

Fra sesongen 2022/2023 spiller han for Kolstad Håndball sammen med fire andre landslagsspillere.

Landslag 
7. desember 2010 fikk Gullerud fikk sin debut for det norske landslaget mot Danmark. Han var en del av Norges tropp til EM i 2014, 2016 og 2018. Han spilte på Norges lag som tok sølv i VM 2017 og i VM 2019 og bronse i EM 2020.

Referanser

Eksterne lenker 
 
 Profil  på gwd-minden.de

Norske håndballspillere
Spillere i Håndball-EM 2014 for menn
Spillere i Håndball-EM 2016 for menn
Spillere i Håndball-EM 2018 for menn
Spillere i Håndball-EM 2020 for menn
Spillere i Håndball-EM 2022 for menn
Spillere i Håndball-VM 2017 for menn
Spillere i Håndball-VM 2019 for menn
Håndballspillere for Elverum Håndball
Håndballspillere for GWD Minden
Deltakere for Norge under Sommer-OL 2020
Håndballspillere under Sommer-OL 2020